Í ljós er komið að Samherji stendur fyrir stórfelldum mútugreiðslum til að ná undir sig fiskveiðikvóta . Greiðslurnar , sem fóru frá Kýpur inn á reikning í eigu embættismannsins í Dúbaí við Persaflóa , voru komnar upp í rétt tæplega 500 milljónir króna . Sektin var aðeins 400 þúsund krónur og þurfti síðan að endurgreiðast á þessu ári vegna mistaka við lagasetningu . Þrjár sögur Í þessu liggja þrjár sögur sem renna saman . Samherji hefur greitt meira í mútur í Namibíu heldur en Íslendingar greiddu í fræga þróunaraðstoð vegna sjávarútvegs í landinu , sem ávann Íslendingum velvild á svæðinu . Sem vill 322 milljónir króna í skaða - og miskabætur . Þar sem eina lögreglurannsóknin hér á landi , sett í gang af forsætisráðherra landsins , beinist gegn opinberum starfsmönnum í Seðlabankanum fyrir að hafa hugsanlega látið fjölmiðlamenn vita að rannsókn væri að fara af stað á starfsemi Samherja . Að styrkja ímyndina Ein leið til þess að móta ímynd , skapa sér stöðu og auka velvild gagnvart fyrirtækinu er að gefa peninga . Styrktarsjóður hefur á síðasta áratug gefið nærri 670 milljónir , með það að marki að bæta líf fólks við Eyjafjörð . Eitthvað minna hefur þó runnið til Namibíu , þar sem 30 prósent íbúa lifir undir fátækramörkum , en Samherji hefur greitt á annan milljarð í mútur . Nokkur ár eru síðan íslenskir stjórnmálaflokkar voru kærðir til lögreglu fyrir að þiggja ólögmæta styrki frá félögum tengdum Samherja . Stjórnarflokkarnir þrír þiggja hámarksstyrki frá fyrirtækinu . Þetta er fjármagnað með notkun á sameiginlegri auðlind okkar og þetta er reist ofan á sterkt orðspor Íslendinga í sjávarútvegi í Afríku . Það sem þeir eru tilbúnir til að gera Ef þeir gera þetta þarna , hvað eru þeir tilbúnir að gera hér ? Í krafti stöðu sinnar og auðæfa hefur Samherji beitt sér markvisst fyrir því að stýra umfjöllun um sig og málefni er varða hagsmuni fyrirtækisins . Eftir stendur spurningin , hvers vegna fékk hann fjórðungshlut í stærsta útgáfufélagi landsins , að láni , sem var síðan afskrifað ? „ Við unnum ásamt ykkur heiðarlega og samviskusamlega að rekstri okkar fyrirtækis , “ sagði í bréfi Þorsteins og Kristjáns til starfsmanna , sem voru hvattir til að standa saman þegar að þeim væri sótt . „ Nothing to hide , “ prentuðu þeir á skilti , stilltu sér upp og brostu . Það verður reynt að normalísera skaðlega hegðun . Það verður reynt að sannfæra okkur um að þetta sé ekkert óeðlilegt . Vondir fjölmiðlar eða vondir opinberir starfsmenn séu að ráðast á saklausa útgerðarmenn . Og ef allt um þrýtur , höfum við séð , að hlutirnir eru keyptir eða fólki hótað frelsissviptingu fyrir að vinna vinnuna í óþökk þeirra , sem truflar athafnir þeirra . Við fáum að sjá það núna , þegar spilling er orðin ein af útflutningsafurðum Íslendinga , okkar sem vildum helst gera út á jöfnuð , jafnrétti og hreinleika . Það verður í viðbrögðum okkar nú sem við mótum okkur sjálf , annaðhvort sem hluta af þessu eða sem eitthvað miklu betra . Með áskriftað Stundinni styrkir þú sjálfstæða rannsóknarblaðamennsku . Hin stóra fréttin í Samherjamálinu er að birtast okkur „ Fallegt veður , finnst mér hérna úti , “ svaraði Þorsteinn Már Baldvinsson , forstjóri Samherja um mútumálið , áður en hann kvartaði undan einhliða umfjöllun . Þingmenn og fyrrverandi dómsmálaráðherrar tóku sig síðan til við að veita Samherja skjól og gott veður .